**MØTEREFERAT**

|  |  |
| --- | --- |
| Møtet gjaldt | FAU-møte Markaplassen skole  |
| Dato | 10.06.21 |
| Tidsrom | 20.00-21.00 |
| Sted | Digitalt |
| Til stede | Henning Fjørtoft, Marte Haseth, Bente-Irene Finseth, Solveig Solbraa, Henrik T. Amundsen, Rune Halvorsen, Gøril Holmvassdal  |
| Forfall | Eva Kjøl Slind |
| Referent | Gøril H. |
| Kopi til | Ingrid H. Vestgøte, Helene Hauge, Monica Hansen, Meldeboka |

**Sak 1 FAUs sammensetning 20-21**

FAU har i år hatt følgende sammensetning:

|  |  |  |
| --- | --- | --- |
| 10.trinn | Bente-Irene Finseth |  |
| 9.trinn | Gøril Holmvassdal | Leder |
| 9.trinn | Henning Fjørtoft | Nestleder |
| 9.trinn | Solveig Solbraa | Kasserer |
| 8.trinn | Eva Kjøl Slind | Natteravnansvarlig |
| 8. og 10. trinn | Marte Haseth |  |
| 8. og 9.trinn | Henrik Tangvik Amundsen |  |
| 9.trinn | Helen Hauge | Vara |
| 9.trinn | Monica Molland Hansen | Vara |
| 9.trinn | Ingrid Hertzberg Vestgøte | Vara |

Bente-Irene Finseth, Solveig Solbraa og Eva Kjøl Slind går nå ut av FAU og vi takker dem alle for god innsats.

**FAUs sammensetning 21-22**

|  |  |  |
| --- | --- | --- |
| 10.trinn | Gøril Holmvassdal | Leder |
| 10.trinn | Henning Fjørtoft |  |
| 9.trinn | Marte Haseth |  |
| 9.trinn | Henrik Tangvik Amundsen |  |
| 8.trinn |  |  |
| 8.trinn |  |  |

Høsten 21 må vi rekruttere to nye FAU medlemmer fra 8.trinn. Det gjenstår å avklare hvilke av vararepresentantene som går ut /fortsetter i FAU og hvor mange vi har behov for.

**Sak 2 Evaluering av FAU arbeidet 20-21**

**Runde rundt bordet:**

* Digitale møter har fungert veldig bra, men vi håper alle at vi kan møtes fysisk til høsten.
* Natteravnansvarlig Eva har gjort en veldig god jobb med å få på plass natteravnvakter fra Markaplassen.
* Vi har klart å etablere et godt system for FAU-arbeidet på Markaplassen. Vi har fått på plass vedtekter for FAU-arbeidet og har hatt jevnlige møter. Referat fra alle møter har blitt sendt ut via meldeboka og kan også leses via skolens hjemmeside.

**Sak 3 Oppstart FAU høst 21**

FAU ønsker å kunne presentere arbeidet sitt på alle høstens foreldremøter. Ifølge rektor vil foreldremøter tradisjonelt avholdes 2-4 uker etter oppstart av skoleåret. Dette er selvfølgelig avhengig av hvilke restriksjoner som evt gjelder fra høsten av. Gjensittende FAU tar et møte rett etter skolestart for å planlegge høsten og møtedeltakelse.

**Sak 4 Avslutning 10.trinn**

Trondheim kommune har vedtatt at skoleavslutninger må avholdes uten foreldre og foresatte. Rektorene for ungdomsskolene har hatt et møte og blitt enige om at ingen skoler utfordrer dette vedtaket.

Markaplassen har spart penger på at det ikke ble avholdt eksamen og disse pengene ønsker man å bruke på å få hjelp til å kunne lag en god streaming fra avslutningsseremoniene som blir avholdt onsdag 16.juni.

**Sak 5 Runes hjørne**

En klasse på tiendetrinn med smitte – smittevernkontoret som satte hele trinnet i karantene inntil negative tester forelå.

I 8.trinn har man sett at koronarestriksjonene har bygd et sterkt klassemiljø. Restriksjonene har ført til at man har blitt tvunget til å være sammen med klassen i både læresituasjon og i friminuttene og både lærere og foreldre ser at det er en helt annen trygghet innad i klassene på dette trinnet. Sykefravær blant de voksen ansatte har gått kraftig ned dette året med koronarestriksjoner.

For skolen er det uheldig at det ikke ble eksamen i år da dette er en veldig god kalibrering av skolens karaktersetting.

Streik og korona har ikke påvirket standpunktkarakterene. Det er kun i de siste par ukene skolene har vært påvirket av streik og store karantener. Lærerne hadde et godt grunnlag for å sette karakter i forkant av dette. For det praktiske rundt å sette standpunktkarakterer, fikk skolen disp fra streik.

Det tradisjonelle besøket på Markaplassen for høstens 8.klassinger, har blitt erstattet av et digitalt møte der elvene fikk møte sine nye lærere og klasse.

**Eventuelt**

FAU ønsker alle foreldre, foresatte, elever og ansatte ved Markaplassen en riktig god sommer. Lykke til videre til dere som nå forlater skolen vår og tar fatt på videregående.